Slik gikk det med «Krystle» fra «Dynastiet»
De fleste over 35 år husker «Dynastiet» , såpeserien som samlet familier foran TV-skjermen gjennom hele 80-tallet. Linda Evans var i rollen som «Krystle» selve dronningen i serien. Men da serien ble tatt av lufta i 1989, ble det stille rundt Evans. Med unntak av en håndfull TV-filmer på 90-tallet, forsvant skuespilleren ut av rampelyset. Overgangen fra å være blant verdens største TV-stjerner til å forsvinne inn i glemselen, ble i tøffeste laget for Evans. Hun gikk på en skikkelig smell som resulterte i flere tiår med depresjoner. Enda verre skulle det bli for tre år siden, da hun ble rammet av alvorlig sykdom. Så langt nede var den amerikanske skuespilleren at hun vurderte å ta sitt eget liv. – Jeg forsto ikke depresjonen. Blodtrykket mitt steg, og alt var et mareritt, fortalte Evans i et TV-intervju med Entertainment Tonight for få uker siden. Nedtur : Slutt for «Glamour» – igjenHun bestemte å slutte med blodtrykksmedisinene, fordi hun ikke likte effekten av dem. Men det viste seg å være et uklokt valg. Det endte med at TV-stjernen plutselig en dag gikk i bakken og slo ansiktet til blods. – Da innså jeg at jeg trengte hjelp, forklarer Evans i intervjuet. Hun fulgte venners råd og begynte å skrive seg ut av depresjonen. Det resulterte i en biografi kombinert med matoppskrifter, «Recipes for Life: My Memories», i 2011. Denne boken relanserte hun på nyåret i år, med ferske oppdateringer om de siste tre årene. Såpefan ? Slik kommer norske Tom Erik tett på stjerneneProblemene var nemlig ikke over. I 2013 fikk Evans store problemer med ryggen, noe som var nær ved å tippe henne over kanten fullstendig. I TV-intervjuet stiller hun med kort, blondt hår – som ikke er hennes eget. – Dette er parykk, forklarer 72-åringen, som har mistet alt håret som følge av kortisonbehandling mot ryggsmertene. Hun innrømmer at hårtapet kom som et sjokk. Nettopp sveisen var stjernens store varemerke i glansperioden på 80-tallet. «Krystle» var selve symbolet på glamour og satte standarden for alle såpestjerner som har fulgt etter henne.Men da ryggplagene herjet som verst, vurderte Evans å gjøre slutt på alt. – Jeg forsto for alvor hva folk mener når de sier «Kanskje jeg ikke trenger å leve lenger». Det var så smertefullt å være i livet, og det var ingen som kunne svare meg på hvorfor jeg hadde så vondt, forteller hun. Når reporteren spør direkte om hun virkelig tenkte på å ta sitt eget liv, svarer Evans: – Absolutt. I dag er hun smertefri takket være kortison. Da får det heller være at det har kostet henne håret. – Det vil nok ta et par år før det gror ut igjen, men i mellomtiden får jeg bare tenke at det er greit, sier 72-åringen, som har to ekteskap bak seg og for tiden er singel. Hun har ingen barn.I boken sin skriver Evans blant annet at det aldri var planen å bli skuespiller. « Jeg drømte alltid om å ha barn, en kjærlig ektemann og et vakkert hjem. Skjebnen førte meg definitivt ut på en mer utradisjonell bane. Jeg har hatt vakre hjem og to ekteskap som startet veldig kjærlig. Og jeg har fått være stemor i stedet for mamma. Det ble ikke akkurat som jeg hadde tenkt meg, men gudene skal vite at jeg ikke angrer på noe. » 2010 : «Dynastiet»-stjernen John Forsythe er død 2010 : Enda en «Dynastiet»-stjerne døde etter blodforgiftning 2014 : «Dynastiet»s Kate Omara er død«Dynastiet» representerte 80-tallets jappeånd og grådighet. Alt var stort og iøynefallende, inkludert skuldrene til Alexis (spilt av Joan Collins) og Krystle. Serien gikk sin seiersgang fra 1981 til 1989. Såpekongen Aaron Spelling hentet frem nye talenter, som ble bråberømte verden over – blant annet Heather Locklear (54) i rollen som Sammy Jo, Krystles niese. Totalt 145 episoder ble laget.
TV-seerne husker henne som skjønnheten med det glamorøse håret. Men tiden etterpå har ikke vært enkel for Linda Evans (73).